พบศพเยาวชนหญิงถ่วงน้ำในคลองสำโรง คาดเสียชีวิตอย่างน้อย 1 สัปดาห์
วันนี้ (12 มิ.ย.2560) ผู้สื่อข่าวรายงานว่า เจ้าหน้าที่พิสูจน์หลักฐาน 1 และตำรวจภูธรบางเสาธง จังหวัดสมุทรปราการ เข้าตรวจสอบศพที่ลอยมาติดกอผักตบชวาในคลองสำโรง ตัดกับคลองผู้เฒ่า ซอยทรัพย์แดง หมู่ 1 ตำบลศีรษะจรเข้ใหญ่เมื่อวานนี้ หลังมีชาวบ้านแจ้งตำรวจให้ตรวจสอบศพถูกห่อด้วยผ้าห่ม ทับด้วยผ้านวม ก่อนใช้เชือกมัดถ่วงน้ำหนักด้วยเศษปูนและเหล็กเส้น เบื้องต้นเจ้าหน้าที่คาดว่าผู้เสียชีวิตเป็นเยาวชนหญิงอายุระหว่าง 14 -17 ปี สูงประมาณ 160 - 165 เซนติเมตร สวมเสื้อโปโลสีขาว นุ่งกางเกงขายาวลายทางสีขาวสสับแดง ไม่สวมชุดชั้นใน มีบาดแผลคล้ายถูกฟันด้วยของมีคม บริเวณต้นขาขวา 3 แห่ง แพทย์ระบุว่า น่าจะเสียชีวิตมาแล้วอย่างน้อย 1 สัปดาห์พ.ต.ท.กานตภณ วรรณา รองผู้กำกับการสืบสวน สถานีตำรวจภูธรบางเสาธง ระบุว่า หลังตรวจสอบบุคคลแจ้งหายและสอบถามชาวบ้านในพื้นที่ ยังไม่พบข้อมูล จึงเชื่อว่าผู้ตายอาจถูกฆาตกรรมมาจากที่อื่น ก่อนนำศพมาโยนทิ้งน้ำเพื่ออำพรางคดี ขณะนี้อยู่ระหว่างพิสูจน์ทราบในเบื้องต้นว่าผู้ตายเป็นใคร
พบศพเยาวชนหญิงในคลองสำโรง จังหวัดสมุทรปราการ เบื้องต้น เชื่อว่าถูกฆาตกรรม ก่อนนำศพมาโยนทิ้งน้ำเพื่ออำพรางคดี
ThaiPBSnews,ไทยพีบีเอส,ข่าวไทยพีบีเอส,ThaiPBS,คลองสำโรง,เยาวชนหญิง,ฆาตกรรม,มัดถ่วงน้ำ